Diari Oficial de la Generalitat Valenciana


Sumari del DOGV 7506, del 16-04-2015 (2015/3215)

RESOLUCIÓ de 2 d'abril de 2015, de la Conselleria d'Educació, Cultura i Esport, per la qual s'atribuïx la denominació específica Las Fuentes a l'Instituto de Educación Secundaria núm. 3 de Villena.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7506

Data del DOGV
:   16-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3215


Data del document
:   02-04-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Villena
    * centre d'ensenyament

RESOLUCIÓ de 2 d'abril de 2015, de la Conselleria d'Educació, Cultura i Esport, per la qual s'atribuïx la denominació específica Las Fuentes a l'Instituto de Educación Secundaria núm. 3 de Villena. [2015/3215]  
El Consell Escolar de l'Instituto de Educación Secundaria núm. 3 de Villena, en la sessió del 9 de maig de 2012, va aprovar sol·licitar per al dit centre la denominació específica de Las Fuentes.  
El Consell Escolar Municipal, en la sessió de 4 de juliol de 2012, va aprovar la sol·licitud del canvi de nom per al dit institut amb la denominació especifica de Las Fuentes. La dita proposta disposa de l'informe de la Inspecció Educativa d'Alacant.  
El topònim Las Fuentes és una zona pròxima a la ubicació de l'institut. A més d'això, tradicionalment ha constituït un lloc de recreació lúdica de la joventut i de les famílies de la localitat de Villena. Amb aquest nom es vol realçar la funció que este paratge ha tingut al llarg de la història per als habitants de Villena, així com també continuar la transmissió de valors com l'amistat i l'amor per la naturalesa en les noves generacions d'estudiants.  
L'article 13 de la Llei Orgànica 8/1985, de 3 de juliol, reguladora del dret a l'educació, establix que tots els centres tindran una denominació específica.  
L'article 3 del Reglament orgànic i funcional dels Instituts d'Educació Secundària, aprovat pel Decret 234/1997, de 2 de setembre (DOGV 3073, 08.09.1997), establix que, creat el centre, el seu consell escolar podrà proposar a la Conselleria d'Educació la denominació específica, amb un informe previ favorable del consell escolar municipal o, altrament, del ple de l'ajuntament a què pertany.  
  
L'article 3.3 del dit reglament establix que no podran haver-hi en el mateix municipi centres amb la mateixa denominació específica o amb una denominació que puga induir a error o confusió. El Registre de Centres Docents de la Comunitat Valenciana certifica que no hi figura inscrit cap centre en eixa localitat amb la dita denominació.  
Vista la proposta del director general de Centres i Personal Docent i de conformitat amb esta; en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
U  
Concedir la denominació específica de Las Fuentes a l'Instituto de Educación Secundaria núm. 3 de Villena, codi 98339261.  
  
Dos  
Inscriure esta resolució en el Registre de Centres Docents de la Comunitat Valenciana.  
  
Tres  
La present resolució tindrà efectes a partir de l'endemà de publicar-se en el Diari Oficial de la Comunitat Valenciana.  
  
Quatre  
Contra la present resolució, que posa fi a la via administrativa, es podrà presentar potestativament un recurs de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Secretaria Autonòmica d'Educació i Formació de la Conselleria d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà d'interposar-se davant de del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
Tot això, de conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 2 d'abril de 2015.- La consellera d'Educació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Formació: Manuel Tomás Ludeña.